Byrettens kendelse stadfæstes
Ret: Vestre Landsret (2. instans)
Faggruppe: Straffesag — Øvrige straffesager
Sagsemner: Efterforskning og straffeproces;

/

Vestre Landsrets 7. afdeling holdt den 28. august 2019 kl. 11.00 møde på bitingstedet i

Kolding.

Som dommere fungerede landsdommerne Jens Hartig Danielsen, Karen Foldager og Anne

Knie Andresen (kst.).

V.L. S – 1370 – 19

Anklagemyndigheden

mod

Tiltalte P/S

Fremlagte bilag:

− udskrift af retsbogen for Retten i Kolding med bilag

− kæreskrift af 2. juli 2019 fra advokat Bjarne Damm Johansen

− fremsendelsesbrev fra Retten i Kolding

− brev af 9. august 2019 fra advokat Bjarne Damm Johansen

− brev af 21. august 2019 fra Statsadvokaten i Viborg.

Den 24. juni 2109 har byretten afsagt kendelse om, at det godkendes, at politiet har tilba-

geholdt Tiltalte P/S' lastbil med Reg. nr. 3.

Kendelsen er kæret af Tiltalte P/S med påstand om, at byrettens kendelse ændres, således at

der sker ophævelse af Sydøstjyllands Politis beslutning om tilbagehol-delse af lastbil med

Reg. nr. 1.

Til støtte herfor har Tiltalte P/S navnlig gjort gældende, at formålet med færdselslovens §

120 a er at forhindre udledning af luftforurenende stoffer, og at afmeldel-se af køretøjets

nummerplader vil kunne opfylde formålet. Efter afmeldelse af nummerpla-derne kan

køretøjet ikke anvendes på offentlige veje, og hvis køretøjet igen skal anvendes på

offentlige veje, skal det godkendes ved et syn. Køretøjet vil kunne opbevares hos Tiltalte

P/S uden nummerplader, og uden at køretøjet er repareret, idet færdsels-loven ikke finder

anvendelse på en privat grund, jf. færdselslovens § 1. Fortsat tilbageholdelse er ikke

nødvendig for at forhindre nye lovovertrædelser. Tiltalte P/S bestrider i den forbindelse, at

politiet kan kræve, at lastbilen skrottes.



/

- 2 -

Anklagemyndigheden har påstået stadfæstelse.

Til støtte herfor har anklagemyndigheden navnlig gjort gældende, at det følger direkte af

færdselslovens § 120 a, stk. 1, nr. 7, at politiet kan tilbageholde køretøjer i tilfælde, hvor

der er foretaget ulovlige konstruktive ændringer af et motorkøretøjs motor eller

forureningsbegrænsende udstyr, som har betydning for det motordrevne køretøjs udledning

af luftforurenende stoffer. § 120 a, stk. 2, 2. pkt. medfører, at tilbageholdelsen kan ske

indtil køretøjet eller dets forureningsbegrænsende udstyr er bragt i lovlig stand. Det er ikke

tilstrækkeligt, at nummerpladerne afmonteres, idet lastbilen herefter fortsat vil være i

ulovlig stand. Reglerne om tilbageholdelse vil være illusoriske, hvis politiet ikke har

mulighed for effektivt at kontrollere, at lastbilen er bragt i lovlig stand, inden den frigives.

Landsretten afsagde

K e n d e l s e:

Landsretten lægger efter sagens oplysninger til grund, at der er foretaget konstruktive

ændringer i Tiltalte P/S' lastbil, der indebærer, at lastbilens lovpligtige

forureningsbegrænsende udstyr er sat ud af kraft. Endvidere lægger landsretten til grund, at

Tiltalte P/S ikke ønsker at reparere lastbilen, og derved bringe det forureningsbegrænsende

udstyr i lovlig stand, eller at skrotte lastbilen, men ønsker at afmelde lastbilens

nummerplader, for på den måde at få politiets beslutning om tilbageholdelse af lastbilen

ophævet.

Færdselslovens § 120 a blev oprindeligt indsat i loven som led i en forstærket indsats ved-

rørende tunge køretøjer, jf. lov nr. 187 af 30. marts 1999. Det fremgår af bemærkningerne

hertil blandt andet, at politiet kan opretholde tilbageholdelse af et køretøj, indtil køretøjets

hastighedsbegrænser eller kontrolapparat er gjort funktionsdygtigt eller er bragt i overens-

stemmelse med gældende regler enten af en autoriseret reparatør på stedet, eller ved at kø-

retøjet efter politiets nærmere anvisninger bringes til et autoriseret værksted, jf. lovforslag

nr. L 108 af 27. november 1998, Almindelige bemærkninger, afsnit 2, og Bemærkninger til

lovforslagets enkelte bestemmelser, Til § 1, Til nr. 8.

Ved lov nr. 1557 af 19. december 2017 om ændring af færdselsloven (Ændring af

sanktioner for foretagelse af ulovlige konstruktive ændringer i motordrevne køretøjers



/

- 3 -

forureningsbegrænsende udstyr) blev § 120 a, stk. 1, nr. 7, indsat i færdselsloven. Det

fremgår af bemærkninger hertil blandt andet, at der kan være store økonomiske fordele

forbundet med at manipulere med et køretøjs forureningsbegrænsende udstyr, hvorved

virksomhedsejere, der manipulerer med deres køretøjers udstyr, opnår en

konkurrencefordel i forhold til virksomhedsejere, der anvender udstyret korrekt. Det

fremgår endvidere, at § 120 a, stk. 1, nr. 7, giver politiet mulighed for at tilbageholde

køretøjer, hvis der er foretaget ulovlige, konstruktive ændringer af forhold ved køretøjets

motor og forureningsbegrænsende udstyr, der har betydning for køretøjets udledning af

luftforurenende stoffer, jf. lovforslag nr. L 30 af 4. oktober 2017, Almindelige

bemærkninger, afsnit 1 og 2.3.2.

Herefter og i øvrigt af de grunde, som byretten har anført, tiltræder landsretten byrettens

kendelse.

Landsretten stadfæster derfor byrettens kendelse.

T h i b e s t e m m e s:

Byrettens kendelse stadfæstes.

Sagen sluttet.

Jens Hartig Danielsen



/